**LĪGUMS Nr.\_\_\_\_\_\_\_\_\_\_\_\_\_\_\_\_/20\_\_\_\_**

**par ģimenes zobārstniecības pakalpojumu sniegšanu un apmaksu**

\_\_\_\_\_\_\_\_, 20\_\_.gada \_\_\_.\_\_\_\_\_\_\_\_

**Nacionālais veselības dienests** (turpmāk – DIENESTS), kuru saskaņā ar Līgumpartneru departamenta reglamentu pārstāv \_\_\_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_, no vienas puses un

\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_** (turpmāk – IZPILDĪTĀJS), kuru saskaņā ar \_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ , no otras puses,

katrs atsevišķi - Līdzējs, abi kopā - Līdzēji, noslēdz šo līgumu (turpmāk – Līgums) par sekojošo:

**1. LĪGUMA PRIEKŠMETS**

* 1. IZPILDĪTĀJS, ievērojot ģimenes zobārstniecības pakalpojumu sniegšanas kārtību, apņemas Līguma darbības laikā sniegt valsts apmaksātos ģimenes zobārstniecības pakalpojumus personām, kurām saskaņā ar Latvijas Republikai saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātus veselības aprūpes pakalpojumus.
	2. . DIENESTS apņemas veikt samaksu par Līguma ietvaros sniegtajiem pakalpojumiem saskaņā ar normatīvajiem aktiem, DIENESTA apstiprināto un tīmekļvietnē [www.vmnvd.gov.lv](http://www.vmnvd.gov.lv) publicēto dokumentu “Manipulāciju saraksts” (turpmāk - manipulāciju saraksts), Līguma 1.pielikumā noteiktajiem zobārstniecības pakalpojumu apmaksas noteikumiem, kā arī ievērojot Līguma 7.1.1. apakšpunktā noteikto DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” apakšsadala “Līgumi un to pielikumi”, “Zobārstniecības pakalpojumu līguma paraugs” pieejamo norēķinu kārtību.
	3. IZPILDĪTĀJS Līguma ietvaros saņemto finansējumu izlieto vienīgi atbilstoši tam noteiktajam mērķim un kārtībai.

**2. LĪGUMA IZPILDES KĀRTĪBA**

2.1. DIENESTS 30 darba dienu laikā pēc likuma par valsts budžetu kārtējam gadam izsludināšanas nosūta informāciju par finansējuma apjomu ģimenes zobārstniecības pakalpojumu apmaksai (turpmāk – finanšu paziņojums) elektroniska dokumenta veidā, kas parakstīts ar drošu elektronisko parakstu un satur laika zīmogu, uz IZPILDĪTĀJA oficiālo elektronisko adresi.

2.2. IZPILDĪTĀJS savā darbā ievēro labas prakses principus:

2.2.1. nodrošina vienlīdzīgu attieksmi pakalpojumu pieejamībā un pakalpojumu sniegšanā, veicot personu slimību profilaksi, izmeklēšanu un ārstēšanu atbilstoši saslimšanai un normatīvajiem aktiem, rūpējoties par saslimšanas nepieļaušanu vaipersonas iespējami ātrāku izveseļošanos;

2.2.2. informē pacientus vai viņu likumiskos pārstāvjus (vecākus / aizbildņus) par ģimenes zobārstniecības pakalpojumu sniegšanas kārtību, t.sk. ārstniecības personu pieņemšanas laiku, valsts apmaksājamajiem zobārstniecības pakalpojumiem, kurus IZPILDĪTĀJS nodrošina, kā arī gaidāmam vizītēm un gadījumiem, kad pieraksts tiek atcelts;

2.2.3. plāno veselības aprūpes pakalpojumu sniegšanas nodrošinājumu atbilstoši Līguma finanšu paziņojumā norādītajam zobārstniecības pakalpojumu finansējuma sadalījumam pa mēnešiem.

2.3. Noslēdzot Līgumu, IZPILDĪTĀJS iesniedz DIENESTAM aizpildītu Līguma 2.pielikumu un izmaiņu gadījumā ne biežāk kā vienu reizi mēnesī līdz nākamā mēneša 5.datumam uz DIENESTA oficiālās elektroniskās adreses attiecīgās teritoriālās nodaļas apakšadresi nosūta aktualizētu Līguma 2.pielikumu. Līguma 2.pielikuma izmaiņu gadījumā Līguma grozījumi netiek gatavoti.

2.4. IZPILDĪTĀJAM nav tiesību pieņemt papildus maksājumus un pieprasīt no pacientiem, pacientu darba devējiem un apdrošinātājiem samaksu par valsts apmaksātajiem veselības aprūpes pakalpojumiem, kas sniegti Līguma ietvaros, DIENESTAM ir tiesības uzlikt par pienākumu IZPILDĪTĀJAM atmaksāt nepamatoti iekasētus maksājumus pacientam.

2.5.Ja IZPILDĪTĀJA izmaksas tā sniegtajiem veselības aprūpes pakalpojumiem pārsniedz normatīvajos aktos vai manipulāciju sarakstā norādītos pakalpojumu tarifus, IZPILDĪTĀJS ir tiesīgs DIENESTAM iesniegt iesniegumu par tarifu pārrēķināšanu vai jaunu tarifu aprēķināšanu, ievērojot informāciju, kas pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem”.

2.6. Gadījumā, ja IZPILDĪTĀJA nodarbināts zobārsts vai zobu higiēnists ir saņēmis kompensāciju ESF projekta “Ārstniecības un ārstniecības atbalsta personu pieejamības uzlabošana ārpus Rīgas” Nr. 9.2.5.0/17/I/001 ietvaros, attiecīgais zobārsts izstrādā pilna laika ekvivalentu zobārstniecībā - 800 apmeklējumus gadā, sniedzot valsts apmaksātos zobārstniecības pakalpojumus personām, kurām saskaņā ar Latvijas Republikai saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātus veselības aprūpes pakalpojumus.

**3. PAKALPOJUMU SAŅĒMĒJI**

3.1. IZPILDĪTĀJS Ģimenes zobārstniecības aprūpes formas ietvaros sniedz zobārstniecības pakalpojumus personām, kuras kopā ar ģimenes locekļiem zobārstniecības pakalpojumus saņem pie viena zobārsta – Ģimenes zobārsta.

3.2. No normatīvajiem aktiem un starptautiskajiem līgumiem izrietošās personas tiesības uz valsts apmaksātu veselības aprūpes pakalpojumu apliecina attiecīgie personas uzrādītie dokumenti. Pirms veselības aprūpes pakalpojuma sniegšanas IZPILDĪTĀJS pārbauda personas reģistrāciju veselības aprūpes pakalpojumu apmaksas norēķinu sistēmas „Vadības informācijas sistēma” (turpmāk – Vadības informācijas sistēma) Pakalpojumu saņēmēju reģistrā. Gadījumā, ja ir neskaidrības attiecībā uz personas tiesībām saņemt valsts apmaksātos veselības aprūpes pakalpojumus, IZPILDĪTĀJAM ir pienākums sazināties ar attiecīgo DIENESTA teritoriālo nodaļu.

3.3. IZPILDĪTĀJAM veselības aprūpes pakalpojumus pacientiem neatliekamos un akūtos gadījumos jānodrošina, ievērojot Latvijas Zobārstu asociācijas tīmekļvietnē <https://www.lza-zobi.lv/> sadaļā “Profesionāļu zona” apakšsadaļā “Neatliekamā un akūtā palīdzība” <https://www.lza-zobi.lv/lv/profesionalu-zona/neatliekama-un-akuta-palidziba> norādīto kārtību.

**4. INFORMĀCIJAS APMAIŅA STARP LĪDZĒJIEM**

4.1. Elektroniskās informācijas apmaiņa starp DIENESTU un IZPILDĪTĀJU notiek ar Līguma 10.1. un 10.2. punktos norādīto elektronisko pasta adrešu starpniecību.

4.2. IZPILDĪTĀJAM, izmantojot Vadības informācijas sistēmu, saskaņā ar Līguma 7.1.punktā noteikto ir jāievēro Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” apakšsadaļā “Līgumu paraugi”, “Zobārstniecības pakalpojumu līguma paraugs” publicētā dokumentā “[Informācijas](http://www.vmnvd.gov.lv/lv/ligumpartneriem/1254-vadibas-informacijas-sistema/1256-klasifikatori) apmaiņas kārtība” noteiktā kārtība.

4.3. IZPILDĪTĀJA pienākums ir 14 (četrpadsmit) kalendāro dienu laikā rakstveidā paziņot DIENESTAM par IZPILDĪTĀJA juridiskā statusa, rekvizītu – juridiskās adreses, atrašanās vietas, banku kontu vai amatpersonu maiņu.

**5. LĪGUMA UZRAUDZĪBAS KĀRTĪBA**

5.1. DIENESTS pārbauda no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību normatīvajiem aktiem un Līgumam.

5.2. IZPILDĪTĀJAM ir pienākums sniegt DIENESTA pieprasīto informāciju un uzrādīt visu dokumentāciju, kas saistīta ar Līgumā iekļauto veselības aprūpes pakalpojumu sniegšanu, t.sk. medicīnisko, uzskaites, finanšu dokumentāciju un citu Līgumā noteikto dokumentācijuatbilstoši normatīvo aktu prasībām.

5.3. Gadījumā, ja saņemta sūdzība par būtiskiem normatīvo aktu vai Līguma pārkāpumiem, piemēram, gadījumos, kad saņemta personas sūdzība, DIENESTAM ir tiesības netraucēti veikt pārbaudi bez iepriekšēja brīdinājuma

5.4. Atbildība par Līguma izpildi un līgumsodu un ieturējumu piemērošanas kārtība ir noteikta Līguma 3. pielikumā.

**6. LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**

6.1. Līgums stājas spēkā ar tā parakstīšanas dienu, ir spēkā līdz Līdzēju saistību pilnīgai izpildei vai izbeigšanai pirms termiņa un attiecas uz laika periodu līdz 2023.gada 31.decembrim.

6.2. Līgums var tikt grozīts, papildināts vai izbeigts pirms termiņa, Līdzējiem rakstveidā par to vienojoties.

6.3. IZPILDĪTĀJS var vienpusēji izbeigt Līgumu pirms termiņa, rakstveidā brīdinot par to DIENESTU ne mazāk kā 1 mēnesi iepriekš.

6.4. DIENESTS var vienpusēji izbeigt Līgumu pirms termiņa pilnībā vai daļā attiecībā uz veselības aprūpes pakalpojuma veidu vai konkrētu ārstniecības personu šādos gadījumos:

6.4.1. ja IZPILDĪTĀJS ilgāk par mēnesi no piedāvājuma izteikšanas dienas neparaksta DIENESTA piedāvātos Līguma grozījumus vai jaunu līgumu par veselības aprūpes pakalpojumu sniegšanu un apmaksu;

6.4.2. veselības aprūpes pakalpojumu sniedzējs nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības;

6.4.3. pret IZPILDĪTĀJU ir uzsākts vai pabeigts maksātnespējas process, vai ir uzsākts veselības aprūpes pakalpojumu sniedzēja likvidācijas process, vai ir apturēta veselības aprūpes pakalpojumu sniedzēja saimnieciskā darbība;

6.4.4. IZPILDĪTĀJS nav reģistrēts Ārstniecības iestāžu reģistrā;

6.4.5. IZPILDĪTĀJS neatbilst obligātajām prasībām, kas ārstniecības iestādēm un to struktūrvienībām noteiktas normatīvajos aktos vai tam ir zudušas vai ierobežotas tiesības sniegt veselības aprūpes pakalpojumus;

6.4.6. IZPILDĪTĀJAM nav pakalpojumu sniegšanai nepieciešamais ārstniecības personāls un, ja nepieciešams, ārstniecības atbalsta personāls;

6.4.7. IZPILDĪTĀJS tiesības sniegt valsts apmaksātos veselības aprūpes pakalpojumus nodod citai ārstniecības iestādei;

6.4.8. ja starp Līdzējiem nav noslēgts, ir zaudējis spēku vai netiek izpildīts līgums par vienotās veselības nozares elektroniskās informācijas sistēmas izmantošanu;

6.4.9. IZLPILDĪTĀJS nenodrošina pilnīgu, precīzu un savlaicīgu informācijas apmaiņu Vadības informācijas sistēmā;

6.4.10. no Veselības inspekcijas saņemta informācija par būtiskiem veselības aprūpes kvalitātes pārkāpumiem;

6.4.11. šajā Līgumā neparedzētos gadījumos, brīdinot IZPILDĪTĀJU trīs mēnešus iepriekš.

6.5. Izbeidzot Līgumu pirms termiņa, DIENESTS neuzņemas saistības, kas pārsniedz Līguma nosacījumus attiecīgajam Līguma spēkā esamības periodam.

**7. LĪGUMA IZPILDĒ LIETOJAMIE DOKUMENTI**

7.1. IZPILDĪTĀJAM Līguma izpildē, tajā skaitā – dokumentu, pārskatu sagatavošanā un nosūtīšanā, obligāti jāievēro šāda DIENESTA sagatavotā informācija, kas ir pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā “Līgumi un to pielikumi”, “Ģimenes zobārstniecības pakalpojumu līguma paraugs”:

7.1.1. Līguma izpildes organizatoriskie dokumenti;

7.1.2. informācijas uzskaitei saistošie dokumenti;

7.1.3. dokumenti, kas attiecas uz Eiropas Savienības dalībvalstu, Eiropas Ekonomikas zonas valstu, Šveices Konfederācijas pilsoņiem un Apvienotās Karalistes pilsoņiem;

7.1.4. citiem veselības aprūpes pakalpojumiem saistošie dokumenti.

7.2. DIENESTS **Līguma 7.1. punktā minētai** informācijai pievieno norādi par tās spēkā stāšanos un piemērošanu, kā arī ir tiesīgs šo informāciju vienpersoniski grozīt un papildināt.

7.3. Informāciju par Līguma 7.1.punktā minētās informācijas ievietošanu Dienesta tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”, “Ģimenes zobārstniecības pakalpojumu līguma paraugs” DIENESTS nosūta uz Līguma 10.2.punktā norādīto elektroniskā pasta adresi. IZPILDĪTĀJA pienākums ir katru dienu iepazīties ar DIENESTA sagatavoto informāciju, kas nosūtīta uz Līguma 10.2.punktā norādīto elektroniskā pasta adresi. un nodot atbildīgajām personām, kā arī katru nedēļu iepazīties ar DIENESTA tīmekļvietnē ievietoto informāciju un dokumentu grozījumiem.

7.4. IZPILDĪTĀJS līdz kārtējā gada 31. maijam par iepriekšējā gada pārskata rezultātiem atbilstoši Līguma 4. pielikumā noteiktajam aizpilda un iesniedz DIENESTĀ pārskatu par budžeta līdzekļu izlietojumu, kura veidlapa ir pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”, “Ģimenes zobārstniecības pakalpojumu līguma paraugs,” pārskatu nosūtot uz Līguma 10.1. punktā norādīto elektroniskā pasta adresi.

**8. CITI NOTEIKUMI**

8.1. Līdzēji apņemas ar Līguma izpildi saistītos strīdus risināt sarunu ceļā. Strīdus, kuros nav panākta vienošanās, Līdzēji risina tiesā.

8.2. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.

8.3. Līgums atbilst Eiropas Komisijas 2011.gada 20.decembra lēmumam 2012/21/ES „Par līguma par Eiropas Savienības darbību” 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

8.4. Visi Līguma 9.punktā norādītie pielikumi un 7.sadaļā uzskaitītie dokumenti ir Līguma neatņemama sastāvdaļa.

8.5. Līgums sagatavots uz 5 (piecām) lapām (neskaitot pielikumus), divos vienlīdz tiesiskos eksemplāros, no kuriem viens atrodas DIENESTĀ, bet otrs – pie IZPILDĪTĀJA.

**9. LĪGUMA PIELIKUMI**

9.1. Līguma *1.pielikums* - Ģimenes zobārstniecības pakalpojumu apmaksas noteikumi;

9.2. Līguma *2.pielikums* - Ārstniecības personu saraksts un darba grafiks;

9.3. Līguma *3.pielikums* - Atbildība par līguma izpildi;

9.4. Līgums *4.pielikums -* Par metodikas par Eiropas Komisijas 2011. gada 20.decembra lēmuma Nr. 2012/21/ES noteikto prasību ievērošanu un kontroli

**10. LĪDZĒJU REKVIZĪTI**

|  |  |
| --- | --- |
| 10.1. **DIENESTS** | 10.2. **IZPILDĪTĀJS** |
| jur. adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | jur. adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_ | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_